पाएं अपने शहर की ताज़ा ख़बरें और फ्री ई-पेपरडाउनलोड करें
मोटे व चमकदार दाने का गेहूं खरीदने के लिए जिले की 3 सोसाइटियों ने ग्रेडिंग मशीन लगाई हैं। ग्रेडिंग मशीन न सिर्फ गेहूं को छान रही हैं बल्कि उन्हें 50-50 किलो की तौल सुविधा भी दे रही हैं। सोमवार को 76 केन्द्रों पर 1305 मीटन गेहूं की खरीदी की गई। उल्लेखनीय है कि समर्थन मूल्य पर गेहूं की खरीद के दौरान कुछ सोसाइटी प्रबंधक किसानों ने सुविधाशुल्क की अपेक्षा के साथ काम कर रहे हैं।
एक ट्रॉली गेहूं पर 400 रुपए का सुविधाशुल्क न मिलने पर किसानों के गेहूं को हल्की गुणवत्ता का बताकर उसे खरीद केन्द्रों से वापस किया जा रहा है। ऐसा होने से किसान का ट्रेक्टर-ट्रॉली का भाड़ा व्यर्थ जा रहा है। खरीद के दौरान शिकायत-शिकवा से बचने के लिए पिपरसेवा प्राथमिक सहकारी समिति ने पंजाब से ग्रेडिंग मशीन मंगाई है।
वह मशीन किसान के गेहूं को ट्रॉली से लेकर उसे छानने का काम करती है और 50 किलो वजन पूरा होने पर कांटे को कट कर देती है। इससे किसान व सोसाइटी के बीच गेहूं के दाने को लेकर विवाद की स्थिति नही बन रही है। ऐसी ही सुविधा रिठौराकलां व जैतपुर नूराबाद सोसाइटियों ने भी किसानों को दी है। 15 मिनिट में एक ट्रॉली गेहूं की सफाई तुलाई एवं भराई हो रही है। साेमवार तक 4560 किसानों से 48 करो़ड़ का 2 लाख 42 हजार क्विंटल गेहूं खरीदा जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn